ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
13 พ.ย. 2558

สรุปภาวะตลาดภาคเช้า :SET แกว่งแคบในแดนลบ – SET แกว่งแคบในแดนลบ แม้ว่า Sentiment จากตลาดต่างประเทศจะเป็นลบ ด้วยกังวลเฟดขึ้นดอกเบี้ย รวมถึงราคาน้ำมันดิบที่ปรับตัวลงกดดันหุ้นกลุ่มพลังงาน อย่างไรก็ตามไม่ได้กดดัน SET นัก เนื่องจากปรับตัวลงมาก่อนหน้านี้แล้ว รวมถึงกลุ่ม ICT ฟื้นตัว หลังจบประมูล 4G และ PTT ที่งบฯขาดทุน การปรับลงก็จำกัด เนื่องจากตลาดรับรู้แล้ว ทั้งนี้ SET ปิดตลาดภาคเช้าที่ระดับ 1383.24 จุด, -1.05 จุด หรือ -0.08% ด้วยมูลค่าซื้อขายที่ระดับ 2.3 หมื่นลบ. กลุ่มหลัก ICT ประคองตลาด ปิดบวก +1.3% ส่วนแบงก์ และพลังงาน กดดันตลาด ปิดลบ -0.9% และ -0.6% ตามลำดับ ด้านตลาดภูมิภาคอยู่ในแดนลบระดับ 1-2%
กลยุทธ์ที่แนะนำ : ช่วงบ่าย: คาดการเคลื่อนไหวจะคล้ายช่วงเช้า โดยแกว่งตัวแคบในแดนลบ อย่างไรก็ตามภาพรวมในช่วงนี้ถึงสัปดาห์หน้า มอง Downside จำกัดบริเวณ 1375 หรือ 1370 จุด และ SET จะเข้าสู่ช่วงรีบาวด์ ย้อนกลับขึ้นไปหาบริเวณ 1400 จุดอีกครั้ง ดังนั้น กลยุทธ์ รอซื้อดักการฟื้นตัวของตลาด ตามแนวรับที่กำหนด ด้านหุ้นแนะนำตามสัญญาณเทคนิค ได้แก่ ASEFA (รับ 5.20 ต้าน 5.60 cut 5.00) และ PLAT (รับ 5.30 ต้าน 5.80 cut 5.10)